Paulius Motiejūnas

Paulius Motiejūnas (g. 1981 m. vasario 6 d. Kaune) – Lietuvos ir Europos krepšinio veikėjas, sporto vadybininkas. Užėmė „Žalgirio“ arenos direktoriaus, Lietuvos krepšinio federacijos vykdomojo direktoriaus, Kauno „Žalgirio“ direktoriaus pareigas. 2023–2026 m. – Euroleague Basketball organizacijos generalinis direktorius.

 Biografija 

Mokėsi ir baigė Kauno Jono Jablonskio gimnaziją. Būdamas gimnazistu, pagal „ASSIST” programą buvo išvykęs metams į JAV.Paulius Motiejūnas: „Mes gyvenome krepšiniu – baigdavosi pamokos ir bėgdavome ne namo, bet į lauko aikštelę.” jjgbalsas.lt 2005 m. baigė Kauno Vytauto Didžiojo universitetą. Jame įgijo viešojo administravimo bakalauro ir Tarptautinių santykių magistro laipsnius, žaidė krepšinį VDU komandoje, buvo jos kapitonas.Profesionaliu krepšininku netapęs LKF vykdomasis direktorius Paulius Motiejūnas: „Žalgiris“ atrodė pasiekiama svajonė“ 15min.ltIstoriniam VDU triumfui krepšinio aikštelėje – 20 metų vdu.lt 2015 m. išrinktas į VDU Tarybos narius.

2021 m. spalio mėn. susituokė su meninės gimnastikos čempione, „Žalgirio“ šokėja Karolina Sklenyte (g. 1996 m.), su kuria 2022 m. vasario mėn. susilaukė sūnaus.„Žalgirio“ vadovas P.Motiejūnas ir gimnastikos čempionė K.Sklenytė susilaukė pirmagimio zmones.15min.lt Laisvalaikiu medžioja.Iš archyvo. Medžiotojas, Kauno Žalgirio direktorius Paulius Motiejūnas medzioklezurnalas.lt

 Karjera 

P. Motiejūnas didžiąją savo karjeros dalį praleido eidamas įvairias pareigas Kauno „Žalgirio“ organizacijoje. 2007 m. Lietuvos čempionų klube jis pradėjo nuo komunikacijos direktoriaus pareigų, vėliau tapo generaliniu direktoriumi, o nuo 2013 m. – klubo prezidentu ir savininku. Jis taip pat buvo „Žalgirio“ arenos direktorius, užėmė daugelio su „Žalgiriu“ susijusių įmonių direktoriaus pareigas, buvo stambiausias klubą kontroliuojančios bendrovės „Žalgiris group“ akcininkas.Eurolygos evoliucijos kryptį brėžiantis Motiejūnas visų ryšių su „Žalgiriu“ nekerpa delfi.lt

2023–2024 m. sezonui paskirtas į Eurolygos, įsikūrusios Barselonoje, generalinio direktoriaus pareigas.Oficialu: Paulius Motiejūnas paskirtas vadovauti Eurolygai lrt.lt 2024 m. kovo 13 d. kadencija buvo pratęsta iki 2028 m.Paulius Motiejūnas ilgam pratęsė kontraktą su Eurolyga basketnews.lt 2026 m. sausį Paulių Motiejūną pareigose pakeitė Čusas Buenas.P.Motiejūną keičia ispanas, kurio atėjimas Eurolygoje išsaugos „Real“, krepsinis.net

 Pasiekimai 

 2018, 2019 ir 2023 m. kolegų pripažintas Eurolygos metų vadovu.Paulius Motiejunas chosen as EuroLeague’s top Exec for record third time  euroleaguebasketball.net
 2017, 2020 m. Lietuvos sporto federacijų sąjungos išrinktas geriausiu Lietuvos sporto vadybininku.Motiejūnas antrą kartą išrinktas geriausiu sporto vadybininku Lietuvoje delfi.lt

 Šaltiniai 

 Nuorodos 

 Paulius Motiejūnas basketnews.lt

Kategorija:Eurolyga
Kategorija:Krepšinio veikėjai
Kategorija:Lietuvos sporto veikėjai
Kategorija:Lietuvos vadybininkai